# Aurador

Aurador (Óuradou en grafia mistralenca; Auradou en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia

Lo borg vièlh, emb la glèisa e qualques ostals, es sus un travèrs. L'ostal de comuna, l'escòla e las construccions recentas son al borg novèl, dins la comba, a 200 m del vièlh.

### Perimètre del territòri

Comunas confrontantas de Aurador :
| | Pena d'Agenés | |
| Autafaja | | Maçolés |
| | | Frespuèg |

## Toponimia

La prononciacion es [awra'ðu]. Las fòrmas ancianas son : Orador (parrochia de ~), au sègle XIII, Orador (parrochia de ~), en 1271, Auredor (capella de ~), en 1326, Aurador (parrochialis B. Martini de ~), en 1338, Oratorio (ecclesia de ~), en 1494, Oratorio (de ~), en 1520.
Totes los toponimistas coneisson qu'Aurador s'explica per lo resultat del mot latin oratorium, del vèrbe orare, « pregar », donc un edifici que sèrv a pregar. Las diferéncias son mai que mai dins l'explicacion de l'evolucion Orador (fòrma etimologica) > Aurador. Dauzat e Rostaing i veson l'influéncia d' aurum e Bénédicte Boyrie-Fénié, en donant l'exemple de aunor, crei d'i trobar un fenomèn general d'evolucion de o- inicial en au-, frequent en lengadocian e encara mai en gascon. Negre, citat per Bénédicte Boyrie-Fénié, sembla fondat d'explicar lo fenomèn per l'aglutinacion de la preposicion a [e dins lo cas de honorem > onor > aunor, l'explicacion es que lo mot èra femenin : la aunor > l'aunor]. Bénédicte Boyrie-Fénié remarca que dins lo mot *orator(i)u, lo [-j-] foguèt amudit; postula dins aquel cas l'influéncia del sufixe -atore, plan espandit.

### Grézac

I a un Grézac al nòrd de la comuna sus la RD 103, qu'es probablament Saint-Clair de Grézac, annèxa de Sainte-Foy près de Penne, glèisa situada un o dos km pus al nòrd, dins la direccion de Pena e dins aquela comuna. Grézac vendriá probablament del nom latin d'òme Gratius e sufixe -acum, latinizacion del sufixe gallés -ācon. Grézac èra donc probablament una anciana granda propietat antica qu'aviá per mèstre Gratius, mès la fòrma occitana seriá normalament *Grasac.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 28 de mai de 2020 | 2026 | Séverine Bouchez Rézé | | |
| març de 2014 | 2020 | Georges Lagrèze | | |
| 23 de març de 2001 | 2014 | Josette Durfort-Viel | divèrs dreta | gerenta de societat |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Pena d'Agenés; es ara del canton del País de Sèrras.

## Demografia

modificar « persona »  v · d · m 
Evolucion demografica Populacion comunala actuala (2013): 382, totala: 396 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 614 | 657 | 602 | 598 | 610 | 641 | 602 | 502 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 480 | 480 | 481 | 421 | 410 | 358 | 387 | 375 | 352 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 363 | 349 | 332 | 287 | 293 | 321 | 321 | 304 | 287 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 238 | 227 | 220 | 256 | 311 | 258 | 342 | 351 | 360 380 |
| 2009 | 2010 |
| 379 399 | 383 405 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, la municipalitat èra Autafaja e Aurador
* En 2018 la populacion èra de 410 abitants e la densitat èra de 36,71 ab/km².

## Luècs e monuments

* La glèisa de Sent Martin, estralhada pels protestants, foguèt adobada mai d'un còp, puèi quasi totalament rebastida en 1883 segon los plans de Léopold Payen (1830-1911), arquitècte departamental d'Òut e Garona. Demòra de la glèisa romanica lo portal sud. Encara una restauracion de 2015 escafèt las pinturas que i demoravan (font : panèl d'informacion a la glèisa).

## Veire tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 53
* ↑ https://tdf.locongres.org/files/assets/common/page-substrates/page1655.jpg
* ↑ https://www.annuaire-mairie.fr/education-ecole-elementaire-publique-auradou.html
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 17
* ↑ https://archive.org/stream/pouillhistoriq00dure#page/268/mode/2up
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 331, per de luècs semblables
* Portau de Guiana